ואר (מחוז)

ואר (בצרפתית: vaʁ) הוא מחוז באזור פרובאנס-אלפ-קוט ד'אזור בדרום מזרח צרפת. הוא גובל במחוז האלפים הימיים ממזרח, בוש-דו-רון ממערב, האלפים של פרובאנס עילית מצפון, ובים התיכון מדרום. בשנת 2019 מנתה אוכלוסיית המחוז כ-1,076,711 תושבים.

מחוז ואר נקרא על שם נהר ואר , אשר זרם לאורך גבולו המזרחי. עם זאת, בשנת 1860 הוזז הגבול וכיום הנהר כבר אינו שוכן בתחומי המחוז. המחוז הוא חלק מהריביירה הצרפתית, אחד מאזורי התיירות המרכזיים בצרפת.

טולון היא העיר הגדולה ביותר במחוז ומשמשת כבירתו המנהלית. ערים חשובות נוספות במחוז כוללות את פרז'וס, סן-רפאל, דראגיניאן, בריניול, ואיאר. המחוז ידוע גם בשל נמל טולון שהוא הנמל הראשי של הצי הצרפתי, באתרי הנופש שעל חופיו, שהמפורסם שבהם הוא סן-טרופה וכן במסלול המרוצים פול ריקאר , השוכן בלה קסטלה.

 היסטוריה 
 המאה ה-18 
מחוז ואר הוא אחד מ-83 המחוזות המקוריים שנוצרו בזמן המהפכה הצרפתית, ב-4 במרץ 1790, כחלק מהפרובינציה המלכותית לשעבר פרובאנס.
ימין|ממוזער|טולון, בירתה ההיסטורית של מחוז ואר, קיבלה מחדש את התואר הזה בשנת 1974.
ימין|ממוזער|נפוליאון מגיע לפרז'וס, 1799
בירת המחוז הייתה במקור טולון, אך בשנת 1793 הועברה לעיר גראס כעונש על כך שתושבי טולון מסרו את העיר לבריטים. לאחר מכן, בשנת 1795 הבירה הועברה לבריניול, וב-1797 לדראגיניאן. רק בשנת 1974 הוחזרה הבירה לטולון.

 המאה ה-19 
בשנת 1815, לאחר תבוסתו של נפוליאון בקרב ווטרלו, המחוז נכבש על ידי כוחות אוסטריים עד נובמבר 1818. בשנת 1859 הגיעה הרכבת הראשונה לטולון.

עם הקמת המחוז החדש האלפים הימיים בשנת 1860, ולאחר סיפוח ניס על ידי צרפת, החלק המזרחי של המחוז הועבר למחוז החדש. במהלך זה עבר גם נהר הואר, שנתן למחוז את שמו, למחוז החדש.

 המאה ה-20 
מלחמת העולם הראשונה עודדה את הצמיחה של מספנות ותעשיות צבאיות באזור, אך החלישה את תעשיות החקלאות והמזון. בשנת 1942 נכנס הצבא הגרמני מאזור צרפת הכבושה לאזור החופשי, שכלל את מחוז ואר. הצי הצרפתי סוכל בנמל טולון כדי למנוע ממנו ליפול לידי הגרמנים. ב-15 באוגוסט 1944 נחתו כוחות אמריקאים וכוחות צרפתים בסן טרופה וסן רפאל. צי צרפת החופשית הגיע לטולון ב-13 בספטמבר.

בשנות ה-60, כ-100,000 אזרחים צרפתים הועברו חזרה מצפון אלג'יריה בעקבות מלחמת העצמאות האלג'יראית והתיישבו במחוז ואר. בשנת 2014, ראש עיריית פרז'וס, דייוויד ראשלין, הפך לסנאטור הראשון ממחוז ואר שנבחר תחת דגל החזית הלאומית (כיום האיחוד הלאומי); לצד סטפן ראווייר מבוש-דו-רון הסמוך, השניים הפכו לחברי הסנאט הראשונים של החזית הלאומית תחת הרפובליקה החמישית.

 גאוגרפיה 
מחוז ואר משתרע על שטח של 6,032 קמ"ר. יש לו 420 ק"מ של קו חוף, כולל האיים מחוץ לחוף. 56% משטח המחוז מכוסה ביערות. תצורותיו הגאולוגיות מחולקות לשני אזורים: אחד המורכב מאבן גיר מצפון-מערב לקו שבין טולון לדראגיניאן ואחד המורכב מסלע גבישי (קוורץ) מדרום-מזרח.

המחוז נמצא למרגלות הרי האלפים הצרפתיים והוא הררי ברובו. ההרים המרכזיים כוללים את:
 רכס דה מורס המתנשא לגובה של 771 מ'.
 רכס אסטרל המתנשא לגובה של 618 מ'.
 רכס סנט-בום המתנשא לגובה של 1,147 מ'.
 הר לאשן המתנשא לגובה של 1,715 מ' והנקודה הגבוהה ביותר במחוז.
 רמת קנז'ואר בצפון מזרח המחוז, עולה בהדרגה מ-500 ל-1,000 מטרים.
 רמת סיו בלאן מצפון לטולון, המתנשאות לגובה של 400 ל-700 מטרים.

 אקלים 
ממוזער|קניון ורדון
האקלים של מחוז ואר הוא אקלים ים תיכוני. בטולון יש בממוצע 2,899.3 שעות שמש בשנה. הטמפרטורה היומית הממוצעת באוגוסט היא 29.1°C, וטמפרטורת המינימום היומית הממוצעת בינואר היא 5.8°C. כמות המשקעים השנתית הממוצעת היא 665 מ"מ.

 ערים עיקריות 
נכון לשנת 2019, אוכלוסיית מחוז ואר מנתה 1,076,711 תושבים, מתוכם 51% מתגוררים באזור המטרופוליני של טולון, שהיא עיר הבירה והעיר המאוכלסת ביותר במחוז. נכון לשנת 2019, ישנן תשע קומונות עם יותר מ-20,000 תושבים:
מחוז מנהלי אוכלוסייה (2019) טולון 179,659 לה סיין-סור-מר 62,232 פרז'וס 55,750 הייר 54,615 דראגיניאן 39,433 סן-רפאל 36,027 שש-פור-לה-פלאז' 34,592 לה גארד 25,505 לה ואלט-דו-ואר 24,087

 פוליטיקה 
בבחירות לנשיאות צרפת בשנת 2017, מארין לה פן ממפלגת האיחוד הלאומי זכתה ברוב הקולות במחוז בסיבוב הראשון, כאשר פרנסואה פיון ממפלגת הרפובליקנים הגיע למקום השני. בסיבוב השני ניצח עמנואל מקרון ממפלגת הרנסאנס ברוב הקולות במחוז.

בבחירות לנשיאות צרפת בשנת 2022, לה פן זכתה ברוב הקולות במחוז בשני הסיבובים.

 מועצת המחוז של ואר 
מועצת המחוז של ואר מונה 46 מושבים. בבחירות המחוזיות שנערכו בשנת 2021, 26 מושבים הושגו על ידי הרפובליקנים (LR), 13 מושבים על ידי מועמדים ימניים שונים, 3 מושבים על ידי איחוד הדמוקרטים והעצמאיים (UDI), 2 מושבים על ידי האיחוד הלאומי (RN) ו-2 מושבים על ידי מועמדים מרכז שונים.

מאז 2022, ראש עיריית לה גארד, ז'אן-לואי מאסון, מכהן כנשיא מועצת המחוז של ואר. הרוב השולט במועצה מורכב מכל החברים, למעט שניים שנבחרו מטעם האיחוד הלאומי, אשר מהווים את האופוזיציה.

 כלכלה 
ענף התעשייה המרכזי במחוז ואר הוא התיירות, בעיקר בזכות זרם התיירים הגדול המגיע בקיץ לדרום צרפת ולחוף הים התיכון, אך גם לאזורים הפנימיים כמו קניון נהר ורדון, כפרים הרריים וכרמים.

 תיירות 
ממוזער|עיירת הנופש בורמס-לה-מימוסאס
ממוזער|מפל קסקד דה סילאנס
ממוזער|העיירה סן טרופה
אטרקציות תיירותיות פופולריות במחוז ואר:
 הנמל והחופים של סן טרופה
 עיירת החוף סן מקסים, עם טיילת על קו המים, חנויות ומסעדות, ושירות מעבורת לסן טרופה
 מנזר לה ת'ורונה, אחד מהמנזרים הציסטרציאנים מימי הביניים השמורים ביותר בצרפת
 קניון ורדון, אגם סנט-קרואה והכפרים שעל ראשי הגבעות בצפון מחוז ואר

 תעשייה 
תעשיית הבנייה במחוז ואר מעסיקה 28,000 עובדים, מהם 4,000 עובדים כעצמאיים ו-4,500 חברות שמעסיקות את 24,000 העובדים השכירים הנותרים. התעשייה מייצרת מחזור שנתי של 2.5 מיליארד אירו, מתוכם 500 מיליון אירו מגיעים מעבודות ציבוריות.

קישורים חיצוניים

 הערות שוליים 

קטגוריה:פרובאנס-אלפ-קוט ד'אזור: מחוזות
קטגוריה:צרפת: מחוזות